Lavere fartsgrenser - nye fotobokser
Samtidig skal inntil 40 nye strekninger få fotobokser som måler gjennomsnittsfart. - En reduksjon fra 80 til 70 km/t og fra 90 til 80 km/t på strekninger som er utsatt for møteulykker, vil kunne redusere antall drepte og hardt skadde med 10-15 personer i året, sier avdelingsdirektør for trafikksikkerhet i Vegdirektoratet, Guro Ranes til NAF-bladet Motor. I utgangspunktet var det snakk om å sette ned farten på 420 kilometer 80-vei og 70 kilometer med 90-vei.Samtidig med at fartsgrensene senkes, iverksetter vi nå Samferdselsdepartementets bestilling av 40 nye veier med streknings-ATK (automatisk trafikk kontroll) eller fotobokser for måling av gjennomsnittsfart. - I 2009 startet vi forsøk med måling av gjennomsnittsfart på E18 i Telemark. Vi måler farten mellom to fotobokser som står omtrent ti kilometer fra hverandre. Resultatet av disse prøvene viser en reduksjon i hastigheten på over åtte kilometer i timen og en nedgang i antall drepte på strekningen med 35 prosent, sier Ranes. Hun mener streknings-ATK er en meget effektiv måte å redusere fart og ulykker på. - Derfor har samferdselsdepartementet ønsket seg streknings-ATK på flere veier som er spesielt ulykkesbelastet. Systemene fungerer bra teknisk. Boksene er nesten helt like med de fotoboksene vi kjenner fra tidligere. Den eneste forskjellen du som trafikant vil merke, er at boksene har infrarød blits som du knapt vil se. Etter at du har passert den siste boksen vil du få et gult blink fra et eget lysstolpe dersom du har kjørt for fort. Da kan du regne med et brev i posten fra politiet. Alle som ikke har kjørt for fort blir slettet fra datasystemet umiddelbart, sier hun.- Så langt har vi plukket ut ni nye strekninger der vi ønsker streknings-ATK i løpet av året. Trolig blir det en av de undersjøiske tunnelene - Eiksundtunnelen i Møre og Romsdal eller Tromsøysundtunnelen i Troms - som kommer først, sier overingeniør Anne Beate Budalen i Vegdirektoratet.
Nedskiltingen av farten fra 80 til 70 km/t på 420 kilometer norske veier pågår for fullt.